stanford-oval/wikipedia huggingface dataset:
Laatujohtaminen
Laatukustannusten välttäminen

Perinteisesti tuotteita tai palveluita on voitu tuottaa halvalla ja kuluttaa jälkikäteen resursseja laatupoikkeamien korjaamiseen. Tällaisesta toiminnasta aiheutuvia kustannuksia kutsutaan laatukustannuksiksi. Laajemmassa mielessä laatukustannukset sisältävät kaikki laadun parantamiseksi käytetyt resurssit riippumatta siitä syntyvätkö kustannukset ennen vai jälkeen tuotteen tai palvelun synnyn. Laatujohtaminen perustuu resurssien käyttämiseen etukäteen laatupoikkeamien estämiseen. Laadun nostaminen vähentää korjattavien virheiden määrää, jolloin syntyy kustannussäästöjä. Samalla yrityksen maine (brändi) markkinoilla paranee.
Tutkimusten mukaan ennaltaehkäisy on lähes poikkeuksetta halvempaa kuin valmiin tuotteen tai palvelun virheiden korjaaminen. Laatua tuottava tuotantoprosessi on usein tehokkaampi: pienempi hävikki, vähemmän korjauksia, pienempi työntekijöiden vaihtuvuus parantuneen työtyytyväisyyden ansiosta - ja usein vähemmän aikaa tarvitaan käsittelemään asiakasvalituksia. Siten hyvä laatujohtaminen parantanee kannattavuutta.
Tyypillisiä käsitteitä

Tyypillisiä käsitteitä laatujohtamiseen liittyen ovat:
JIT (Just in Time) & JOT (Juuri Oikeaan Tarpeeseen), TBM (time based management)
ydinosaaminen
benchmarking
Lean ajattelu
QFD
aivoriihi ja tuplatiimi
TOC (Theory of Constraints)
Mittarit laatujohtamisessa

Mittari on laatujohtamisen työkalu, jolla tuotetaan tietoa havainnon kohteena olevista asioista tai ilmiöistä. Mittari muodostuu tunnussuureesta, joka on suoraan mitattavissa oleva tekijä tai sellaisten yhdistelmä.
Asioiden hallintaa varten niitä tarvitsee mitata. Aalto-yliopiston tuotantotalouden professori Paul Lillrank on sanonut: ”Mitä ei voi määritellä, ei voi mitata; mitä ei voi mitata, ei voi johtaa.” Laatujohtamisen mittareilla kuvataan laatuun liittyviä tärkeitä ilmiöitä. Mittaaminen mahdollistaa asioiden tehokkaan hallitsemisen, viestimisen ja johtamisen. Laatujohtamisessa usein mitataan tuotannon laatua, esimerkiksi FPY ja toimitusvarmuus OTD. 6 Sigma ja SPC ovat edistyneiden organisaatioiden käyttämiä menetelmä asioiden mittaamiseen. Tuotantoon liittyvien mittareiden lisäksi tyypillisesti mitataan toiminnan tuloksellisuutta, asiakastyytyväisyyttä ja henkilöstötyytyväisyyttä. Yksi käytetty menetelmä on Balanced Scorecard.
Tärkeää on valita oikeat mittarit, joita käytetään johtamiseen, hyvät mittausperusteet ja linkittää mittaaminen olemassa oleviin prosesseihin. Mittareita ei saisi olla liikaa - hyvä käytäntö on johtaa mittarit suoraan organisaation tavoitteista. Esimerkiksi: tavoitteena avainasiakkaiden tyytyväisyyden lisääminen päämarkkinoilla → analysoidaan mitä asioita ko asiakkaat arvostavat ja sen jälkeen mitataan ko. avainasiakkaiden tyytyväisyyttä päämarkkinoilla. Mittaamisen tulosten analysointi ja toiminnan kehittäminen saatavan informaation perusteella on laatujohtamisen ja tietojohtamisen ”peruskiviä”.
Laatujohtamisen opetus Suomessa > Yliopistokoulutus

Aalto-yliopiston kauppakorkeakoulussa logistiikan aineessa luennoidaan laadun sekä kvalitatiivisia että kvantitatiivisia menetelmiä opettava Quality Leadership-kurssi, johon voi osallistua avoimen yliopiston kautta myös sellainen, jolla ei ole opiskelupaikkaa kauppakorkeakoulussa. Helsingin yliopiston maatalous-metsätieteellisessä tiedekunnassa ympäristö- ja elintarviketalouden kandiohjelmassa on tarjolla Laatujohtaminen elintarvikealalla -kurssi.
Laatujohtamisen opetus Suomessa > Jatkokoulutus

Aalto-yliopiston kauppakorkeakoulussa voi tehdä laatujohtamista tutkivan väitöskirjan logistiikan aineen tohtoriohjelmassa.
Laatujohtamisen opetus Suomessa > Täydennyskoulutus

Aalto University Executive Education and Professional Development,  MQ -Mastering Quality -ohjelma (10 op).
Aiheesta muualla

Wikimedia Commonsissa on kuvia tai muita tiedostoja aiheesta .
Mittaritiimi (Tampereen teknillinen yliopisto) - suomalaista tutkimusta mittareista
Performance Measurement Association (englanniksi) (Arkistoitu – Internet Archive)
Tšerkasy

| Tšerkasy (Черкаси) |
| --- | --- |
 Kaupungintalo
 lippu:  vaakuna
 Tšerkasy
 Koordinaatit: 49.4445°N, 32.0598°E 
Valtio:   Ukraina
Alue:  Tšerkasyn alue
Piiri:  Tšerkasyn piiri
Ensimmäinen mainita:  1286
Kaupungiksi:  1795
Hallinto:  
 – Kaupunginradan sihteeri:  Viktor Bilousov
Pinta-ala:  
 – Kokonaispinta-ala:  78 km²
Väkiluku (2013)  ():  285 605
Aikavyöhyke:  UTC+2
 – Kesäaika:  UTC+3
 
 www.rada.cherkassy.ua 
  Kaupungin portaali 
Infobox OKVirheellinen NIMI-arvo: 
Tšerkasy (ukr. Черкаси) on kaupunki Keski-Ukrainassa Dneprin länsirannalla, noin kaksisataa kilometriä Kiovasta etelään. Se on Tšerkasyn alueen ja sen Tšerkasyn piirin hallinnollinen keskus. Vuonna 2013 siellä oli runsas 285 000 asukasta.
Rautatie Moskovasta Odessaan kulkee Tšerkasyn kautta ja ylittää siellä Dneprjoen 12 km pitkää yhdistettyä rautatie- ja maantiesiltaa pitkin.
Tšerkasyssa on Bohdan H’melnytskyin kansallinen yliopisto ja Tšerkasyn valtion teknillinen yliopisto.
Silta yli suuren virran.
Kansallisen yliopiston rakennus.
Kaupunginorkesterin talo.
Yöllinen näkymä.
Aiheesta muualla

Kuvia tai muita tiedostoja aiheesta Tšerkasy Wikimedia Commonsissa
Kaupunkiin keskittynyt sivusto (ukrainaksi) (ckrada.com/)
Virpiniemen golfkenttä

Virpiniemen golfkentän klubirakennus
Virpiniemen golfkenttä sijaitsee Oulun Haukiputaan Kellon kaupunginosassa. Se on yksi Pohjois-Suomen merkittävimmistä golfkentistä, ja sen toiminnasta vastaa Virpiniemi Golf Oy. Kentällä on yhteensä 18 väylää, joista yhdeksän sijaitsee meren äärellä ja yhdeksän metsäisellä harjualueella. Osakeyhtiön toimitusjohtajana ja kenttämestarina toimii Pasi Voutilainen.
Historia

Virpiniemen golfkentän suunnittelu alkoi 1990-luvun alussa, kun paikalliset golfharrastajat alkoivat etsiä sopivaa paikkaa golfkentälle Pohjois-Suomessa. Tavoitteena oli rakentaa alueelle laadukas golfkenttä, joka houkuttelisi sekä paikallisia pelaajia että matkailijoita. Kenttä valmistui vuonna 1998, ja se avattiin virallisesti pelaajille saman vuoden kesänä. Kentän suunnittelijana toimi tunnettu ruotsalainen golfarkkitehti Jan Sederholm, joka hyödynsi alueen luontaisia hiekkaharjuja ja merellistä maisemaa suunnitelmassaan.
Kenttää on kehitetty ja paranneltu sen avaamisen jälkeen useita kertoja, jotta se vastaisi pelaajien odotuksia ja pystyisi tarjoamaan kansainvälisestä standardista vastaavia pelimahdollisuuksia. Vuonna 2010 kentän infrastruktuuria uudistettiin merkittävästi, mukaan lukien uusien kastelujärjestelmien asennus ja klubitalon laajennus.
Kentän rakenne ja suunnittelu

Virpiniemen golfkenttä perustuu Pohjanlahden merelliselle hiekkakankaalle, joka tarjoaa pelialustalle luonnollista kuivuutta ja ilmavuutta. Kentän suunnitteli ruotsalainen golfarkkitehti Jan Sederholm, joka hyödynsi alueen luontaisia muotoja ja ympäristöä suunnitelmassaan.
Kentän kokonaispituus on 6 200 metriä miesten (keltaiselta) ja 5 100 metriä naisten (punaiselta) tiiltä pelattuna. Väylät on rakennettu tarjoamaan monipuolisia haasteita eri taitotasoille, ja niiden par-luku on yhteensä 72. Meren läheisyys ja hiekkaharjut luovat kentälle haastavia tuuliolosuhteita, jotka tuovat lisää mielenkiintoa pelaamiseen.
Palvelut ja varusteet

Kenttäalueella sijaitseva klubitalo tarjoaa pelaajille pukeutumis-, suihku- ja säilytystilat, ja sen yhteydessä on ravintola, joka palvelee erityisesti sesonkiaikana. Ravintola on saanut kiitosta paikallisista herkuistaan ja merellisestä sijainnistaan, joka tarjoaa upean näkymän kentälle ja merelle.
Lisäksi pelaajien käytössä on pro shop, josta voi hankkia golfvarusteita ja vaatteita. Kentän vieressä sijaitsee driving range, joka on avoinna harjoitteluun kentän aukioloaikoina. Rangella on katetut lyöntipaikat sekä lähipelialue putti- ja chippiharjoittelua varten.
Tapahtumat ja kilpailut

Virpiniemen golfkenttä on isännöinyt useita merkittäviä kilpailuja, kuten Pohjois-Suomen mestaruuskilpailuja sekä useita amatöörigolfin kilpailuja. Kentällä järjestetään vuosittain myös paikallisia tapahtumia ja yritystapahtumia, jotka houkuttelevat osallistujia ympäri Suomen. Nämä tapahtumat tarjoavat hyvän mahdollisuuden kehittää pelaajien taitoja ja nauttia sosiaalisesta ilmapiiristä kauniissa merimaisemassa.
Sijainti ja yhteydet

Virpiniemen golfkenttä sijaitsee noin 20 kilometrin päässä Oulun keskustasta, ja sinne on hyvät kulkuyhteydet autolla. Kenttä sijaitsee lähellä muita ulkoilu- ja liikuntamahdollisuuksia, kuten Virpiniemen ulkoilukeskusta, jossa on kuntosali ja hiihtoreittejä talviaikaan.
Kuusiherkkusieni

| Anisherkkusieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Agaricaceae
Suku::  Herkkusienet Agaricus
Laji::  sylvicola
Kaksiosainen nimi
 Agaricus sylvicola  (Vittad.) Peck 
Katso myös
   Kuusiherkkusieni Commonsissa 
Infobox OKNimi-testi OK: 
Kuusiherkkusieni eli anisherkkusieni (Agaricus sylvicola, syn. Agaricus silvicola) on valkoinen tai kellertyvä herkkusienilaji. Sen jalka on iso ja renkaallinen, heltat ovat aluksi punertavat ja myöhemmin ruskeat. Sieni viihtyy melko yleisenä seka- ja havumetsissä koko Suomessa. Anisherkkusieni on hyvän makuinen ja siten herkullinen ruokasieni.
Sieni on hyvä ruokasieni, mutta se kerää itseensä niin paljon ympäristömyrkkyjä, esimerkiksi elohopeaa, ettei säännöllistä pitkäaikaista käyttöä suositella, eikä sitä pidä kerätä alueilta, joilla liikenne ja teollisuus päästävät paljon raskasmetalleita.
Kokemattoman sienestäjän ei tule kerätä tätä sientä, koska se muistuttaa tappavan myrkyllistä valkokärpässientä. Nämä sienet voi erottaa siitä, että valkokärpässienen heltat ovat pysyvän valkoiset, kuusiherkkusienellä ne tummuvat myöhemmällä iällä tumman itiöpölynsä vuoksi. Valkokärpässienen itiöpöly on valkoista. Ne voi kokenut erottaa myös hajusta: valkokärpässieni tuoksuu raa'alta perunalta, kuusenherkkusieni anikselta.
Aiheesta muualla

MushroomExpert: Agaricus silvicola (englanniksi)
Rogers Mushrooms: Agaricus silvicola (englanniksi)
Algarvennokkasärki

| Algarvennokkasärki |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eukarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Leuciscidae
Suku::  Iberochondrostoma
Laji::  almacai
Kaksiosainen nimi
 Iberochondrostoma almacai  (Coelho, Mesquita & Collares-Pereira, 2005) 
Katso myös
   Algarvennokkasärki Commonsissa 
Infobox OKVirheellinen NIMI-arvoVirheellinen IUCN-arvo: 
Algarvennokkasärki (Iberochondrostoma almacai) on särkiin kuuluva kalalaji. Lajia tavataan uhanalaisena Portugalissa.
Koko ja ulkonäkö

Algarvennokkasärki voi kasvaa suurimmillaan 13–15 cm pitkäksi. Laji eroaa lähisukulaisistaan kylkiviivan suomujen määrän, pienehkön pään, leveän kuonon ja hampaiden määrän perusteella. Kalan selkä on ruskea ja vaalenee vatsaa kohden. Evät ovat harmahtavat tai punertavat.
Levinneisyys ja elintavat

Algarvennokkasärkeä tavataan eteläisessä Portugalissa Mira-, Arade- ja Bensafrim-jokien sivujoista. Niiden elinympäristö kutistuu kesäisin. Algarvennokkasärki kutee matalissa nopeasti virtaavissa  vesissä tammikuusta huhtikuulle. Algarvennokkasärki luokitellaan äärimmäisen uhanalaiseksi. Kantaa uhkaavat vedenotto, kuivuus ja vieraslajit.
Broaryd

| Broaryd |
| --- | --- |
 Södra Hestran kirkko
 Broaryd
 Koordinaatit: 57°07′12″N, 13°15′34″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Gislaved
Väkiluku (2021):  285
Broaryd on taajama Gislavedin kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 285 asukasta vuonna 2021.
Aiheesta muualla

Kuvia tai muita tiedostoja aiheesta Broaryd Wikimedia Commonsissa
Alfonso Rojo de la Vega

Alfonso Rojo de la Vega (3. syyskuuta 1895 Culiacán – 11. toukokuuta 1967) oli meksikolainen koripallovalmentaja ja jalkapallovalmentaja. Hän valmensi Meksikon koripallomaajoukkueen olympiapronssille Berliinissä 1936 ja maan jalkapallomaajoukkuetta Amsterdamin kesäolympialaisissa 1928.
Kurun joukkoampuminen 1957

Kurun joukkoampuminen tapahtui 26. maaliskuuta 1957 Kurun Itä-Aureen kylässä, kun 25-vuotias Antti Pohja surmasi kaksi konstaapelia ja haavoitti kolmea henkilöä ennen kuin surmasi itsensä. Kaksi päivää ennen tekoa Pohja oli sytyttänyt talonsa tuleen ja ampunut kuoliaaksi oman isänsä Arvid Pohjan.
Länsi-Helsingin lukio

Länsi-Helsingin lukio (LäHe) oli Haagassa 2003–2013 toiminut lukio.
Koulun historia

Koulu perustettiin vuonna 1963 nimellä Etelä-Kaarelan yhteiskoulu. Vuonna 1977 koulu-uudistusten myötä yhteiskoulu siirtyi Helsingin kaupungille ja jakaantui peruskoulun yläasteeksi ja lukioksi, joiden nimiksi tuli Etelä-Kaarelan yläaste ja Etelä-Kaarelan lukio. Lukio vaihtoi nimensä Länsi-Helsingin lukioksi muutettuaan Mäkipellontielle Haagaan 1. elokuuta 2003, jolloin tilat vapautuivat Viikkiin muuttaneelta Helsingin II normaalikoululta. Etelä-Kaarelan yläaste jäi yksin Runonlaulajantien rakennukseen vielä kolmeksi vuodeksi, kunnes se vuonna 2006 yhdistettiin Kannelmäen ala-asteen kanssa Kannelmäen peruskouluksi. Lukion toiminta loppui lukio-opiskelupaikkojen vähentämisen myötä 31. heinäkuuta 2013.
Yleistietoa koulusta

Länsi-Helsingin lukio oli viisisarjainen lukio. Opiskelijoita oli noin 540 ja opettajia 40. Viimeisenä lukuvuonna 2012–2013 koulussa opiskeli noin 340 oppilasta ja opettajia oli 25. Koululla oli valittavissa yleislinja tai tiede- ja ympäristölinja. Koulun rehtorina toimi 1.8.1977–31.7.2011 FM, kouluneuvos Seppo Karhu. Väliaikaisena rehtorina toimi TM Jouni Rasa 1.8.2011–31.7.2013. Samassa rakennuksessa toimi myös Haagan peruskoulun yläaste vuosina 2004–2013.
Koulun tilat

Lukiolla oli käytössään 16 luokkaa. Musiikkiluokka, kuvataideluokka sekä liikuntasalit olivat lukion ja peruskoulun yhteisiä. Näiden lisäksi lukiolaisilla oli käytössään kaksi ATK-luokkaa, joissa oli yhteensä noin 50 tietokonetta.
Koulurakennuksessa oli kahden liikuntasalin (215 m² ja 435 m²) lisäksi kuntosali. Isommassa liikuntasalissa oli noin 200 katsomopaikkaa.
Koulun "amfiteatterin" muotoisessa auditoriossa oli tilaa noin 600 hengelle (491 m²).
Aiheesta muualla

Haagan peruskoulu (Arkistoitu – Internet Archive)
Sotarobotti

Sotarobotti, tai esimerkiksi sotilasrobotti, taistelurobotti tai tappajarobotti, on sotilaskäyttöön suunniteltu robotti, itsenäisesti eli autonomisesti toimiva asejärjestelmä.
Täysin autonomisia sotarobotteja ei vielä vuonna 2016 ollut käytössä. Niitä kuitenkin suunnitellaan kymmenissä maissa. Etäohjattavia miehittämättömiä lennokkeja on ollut sotakäytössä jo 2000-luvun alusta lähtien. Aseistamattomia kauko-ohjattuja sotarobotteja on käytetty etenkin etsimään miinoja ja raivaamaan räjähteitä sekä tutkimaan luolia ja rakennuksia.
Sotarobotti eroaa ihmissotilaasta edukseen muun muassa siten, että se on nopea reagoimaan, se ei väsy, sillä ei ole tunteita, se tottelee aina käskyjä, eikä se pelkää kuolla. Yksi sotarobottien tekninen kysymys on se, mistä sotarobotti saa liikkumiseensa tarvittavan energian. Koneina sotarobotit ovat myös alttiita vioille ja toimintahäiriöille. Kaupunkitaisteluissa niillä arvioidaan olevan vaikeuksia erotella sotilaallisia kohteita siviilikohteista sekä päätellä ihmisten aikomuksia.
Vuonna 2009 perustettu kansainvälinen järjestö Icrac pyrkii vähentämään ja estämään robottien käyttöä aseissa. Ihmisoikeusjärjestö Human Rights Watch on vaatinut itsenäisten sotarobottien kieltämistä jo ennakolta.
Aiheesta muualla

Kuvia tai muita tiedostoja aiheesta Sotarobotti Wikimedia Commonsissa
Moses Laken C-124-onnettomuus

| Moses Laken C-124-onnettomuus |
| --- | --- |

Yhteenveto
Päivämäärä:  20. joulukuuta 1952
Tapahtumapaikka:  Moses Lake, Washington
 :  47°12′24.41″N, 119°19′25.47″W
Lähtöpaikka:  Larsonin lentotukikohta
Määränpää:  Kelly Field Annex
Kuolleita:  87
Eloonjääneitä:  28
Lentokone
Konetyyppi:  Douglas C-124 Globemaster II
Lentoyhtiö:  Yhdysvaltain ilmavoimat
Matkustajia:  105
Miehistöä:  10
Moses Laken C-124-onnettomuus tapahtui lähellä Moses Laken kaupunkia Washingtonin osavaltiossa 20. joulukuuta 1952, kun Yhdysvaltain ilmavoimien Douglas C-124 Globemaster II oli nousemassa ilmaan. Koneen vasen siipi osui maahan, minkä seurauksena kone hajosi ja syttyi tuleen. Koneen 115 matkustajasta ja miehistön jäsenestä 87 kuoli.
Lento oli osa operaatiota, jossa kuljetettiin Korean sodan veteraaneja jouluksi kotiin.
Smålandsstenar

| Smålandsstenar |
| --- | --- |

 Smålandsstenar
 Koordinaatit: 57°09′39″N, 13°24′24″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Gislaved
Väkiluku (2021):  4 560
Infobox OKVirheellinen NIMI-arvo: 
Smålandsstenar on taajama Gislavedin kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 4 560 asukasta vuonna 2021.
Tunnettuja henkilöitä

Lars Danielsson (s. 1958), jazzmuusikko
Aiheesta muualla

Kuvia tai muita tiedostoja aiheesta Smålandsstenar Wikimedia Commonsissa
Ján Figeľ

Ján Figeľ vuonna 2011.
Ján Figeľ (s. 20. tammikuuta 1960 Vranov nad Topl’ou) on slovakialainen poliitikko, joka toimi 2004–2009 Euroopan unionin komission koulutuksesta, kulttuurista ja monikielisyydestä vastaavana komissaarina.
Figeľ opiskeli vuosina 1978–1983 Košicen teknillisessä yliopistossa tehoelektroniikkaa. Vuosina 1983–1992 hän oli ZPA Prešovin tehoelektroniikan tutkimus- ja kehitystoiminnan tutkija, jonka jälkeen Figeľistä Slovakian tasavallan kansallisneuvoston jäsen. Figeľ oli ulkoministeriön valtiosihteeri 1998–2002 ja hän toimi Euroopan neuvoston parlamentaarisen yleiskokouksen talous- ja kehityskomitean jäsenenä 2003–2004. Vuonna 2004 Figeľ oli Euroopan komission yritystoiminnasta ja tietoyhteiskunnasta vastaavana henkilönä.
Vuonna 2016 komission puheenjohtaja Jean-Claude Juncker nimitti Fidelin erikoislähettilääksi edistämään ja suojaamaan uskonnonvapautta EU:n ulkoppuolisilla alueilla.
Aiheesta muualla

Kuvia tai muita tiedostoja aiheesta Ján Figeľ Wikimedia Commonsissa
Tsimintíri

| --- | --- |
Sijainti:  36°58′33″N, 25°01′06″E, Antíparos Páros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,083 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Tsimintíri (kreik. Τσιμηντήρι) on pieni Kreikan saari, joka kuuluu Kykladien saariryhmään ja sijaitsee Antíparoksen ja Despotikón saarten välissä. Saaren pinta-ala on noin 0,083 neliökilometriä ja se on asumaton (vuonna 2011). Hallinnollisesti Tsimintíri kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Antiikin aikana saari oli osa Despotikóa eli tuolloista Prepesinthoksen saarta, ja niitä yhdisti kannas. Tämän vuoksi saarelta on tehty Prepesinthoksen Apollonin temppeliin liittyviä löytöjä.
Harkovan kansallinen radioelektroniikan yliopisto

| Harkovan kansallinen radioelektroniikan yliopisto> Харківський національний університет радіоелектроніки |
| --- | --- |
  
 Yliopiston päärakennuksen sisäänkäynti.
Perustettu:  1930
Tyyppi:  kansallinen yliopisto
Opiskelijoita:  7 000
Sijainti:  Harkova,  Ukraina (50.0150°N, 36.2280°E)
Osoite:  Prospekt Nauky 14, Harkova, Ukraina
Harkovan kansallinen radioelektroniikan yliopisto (ukr. Харківський національний університет радіоелектроніки, H’arkivskyi natsionalnyi universytet radioelektroniky, lyhennys NURE) on Ukrainan Harkovassa toimiva kansallinen, erikoistunut teknillinen yliopisto. Se on perustettu vuonna 1930 alkujaan Harkovan rakennusteknilliseksi instituutiksi (korkeakouluksi). Vuonna 2021 yliopistolla oli noin 7 000 opiskelijaa, joista 600 tuli ulkomailta.
Ukrainan kansallisessa Jevroosvita-yliopistovertailussa Harkovan kansallinen radioelektroniikan yliopisto sijoittui vuonna 2021 kokonaissijalle 12. Verkkonäkyvyyttä painottavassa Webometrics-vertailussa sijoitus oli ukrainalaisista korkeakouluista viides (5.).
Harkovan kansallisen radioelektroniikan yliopiston päärakennus ilmasta.
Yliopistorakennus vuodelta 1931.
Aiheesta muualla

Kuvia tai muita tiedostoja aiheesta Harkovan kansallinen radioelektroniikan yliopisto Wikimedia Commonsissa
Moses Hazy

| Moses Hazy> Tiedot |
| --- | --- |
Toiminnassa:  2004–
Tyylilaji:  Rock
Kotipaikka:  Suomi
Laulukieli:  englanti
Jäsenet:  Riku Rousu,  kitara, laulu   Pekka Tuomi,  kitara, saksofoni, poikkihuilu, huuliharppu   Mikko Sivén,  basso   Joonas Karjalainen,  koskettimet, trumpetti   Jari Pääkkö,  rummut  
Entiset jäsenet:  Mika Kurkinen,  rummut   Jussi Niskakoski,  kitara  
Levy-yhtiö:  Mo's Special Productions,Backstage Alliance  
Aiheesta muualla
moseshazy.net
Infobox OKNimi-testi OK: 
Moses Hazy on Torniossa 2004 perustettu rockyhtye. Vuoden 2006 elokuussa yhtye julkaisi ensimmäisen pitkäsoittonsa The Incredible Flow of Life Show. Vuonna 2005 Moses Hazy esiintyi Oulussa Qstockin päälavalla Liekin peruttua esiintymisensä.
Diskografia > Studioalbumit

The Incredible Flow of Life Show (2006,  Gashopper)
Break It Down or Shake It Loose (2007,  Kioski Records)
Better Beware (2011,  Backstage Alliance)
Diskografia > EP:t

Moses Hazy (2004)
Again (2004)
Something Like a 3rd Woman (2005)
Diskografia > Singlet

"Keep the Change" (2005)
"Shadow of Kim" (2007)
"Getting Bald" (2010)
Aiheesta muualla

Moses Hazyn virallinen kotisivu (Arkistoitu – Internet Archive)
Moses Hazy Myspacessa (englanniksi)
Moses Hazy Meteli.netissä
Moses Hazy Desibeli.netissä
Ommadawn

| Ommadawn Mike Oldfield |
| --- | --- | --- |

Studioalbumin tiedot
 Äänitetty : The Beacon, tammi–syyskuu 1975
 Julkaistu: 28. lokakuuta 1975
 Tyylilaji: progressiivinen rock, folk, maailmanmusiikki
 Kesto: 36.41
 Levy-yhtiö: Virgin
Mike Oldfieldin muut julkaisut
| The Orchestral Tubular Bells 1975 | Ommadawn 1975 | Incantations 1978 |
Ommadawn on Mike Oldfieldin vuonna 1975 julkaistu albumi. Sen on julkaissut Virgin Records.
Levyllä on Oldfieldin aiempiin levyihin verrattuna entistä vahvemmin esillä vaikutteita kelttiläisestä kansanmusiikista.
Oldfield levytti koko A-puolen kahteen kertaan, koska hän ei ollut tyytyväinen ensimmäiseen tuotokseen. B-puolen alussa on nauhoitettu 60 kitaraa päällekkäin.
Levyllä on kolmantena raitana kappale "On Horseback" (vinyylillä B-puolen toinen raita), jota ei kuitenkaan ole mainittu kannessa. Toisen raidan kesto sisältää kuitenkin tämän kappaleen, jota ilman B-puoli olisi 14 minuuttia.
Vuonna 1996 albumin julkaisi halpana painoksena Disky Communications. Sen jälkeen Virgin on julkaissut levyn uudestaan remasteroituna.
Kappaleet

Part One – 19.14
Part Two – 17.17
Arviot

Allmusic: